CELEX: 32021D0102
Language: et
Date: 2021-01-25 00:00:00
Title: Nõukogu otsus (EL) 2021/102, 25. jaanuar 2021, millega määratakse kindlaks Euroopa Liidu nimel võetav seisukoht ühelt poolt Euroopa Ühenduse ja selle liikmesriikide ning teiselt poolt Maroko Kuningriigi vahelise Euroopa – Vahemere lennunduslepingu alusel loodud ühiskomitees seoses ühiskomitee töökorra vastuvõtmisega

1.2.2021   
               
               
                  ET
               
               
                  Euroopa Liidu Teataja
               
               
                  L 34/29
               
            
         NÕUKOGU OTSUS (EL) 2021/102,
         25. jaanuar 2021,
         millega määratakse kindlaks Euroopa Liidu nimel võetav seisukoht ühelt poolt Euroopa Ühenduse ja selle liikmesriikide ning teiselt poolt Maroko Kuningriigi vahelise Euroopa – Vahemere lennunduslepingu alusel loodud ühiskomitees seoses ühiskomitee töökorra vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis nõukogu otsusega (EL) 2018/146 (1) ühelt poolt Euroopa Ühenduse ja selle liikmesriikide ning teiselt poolt Maroko Kuningriigi vahelise Euroopa – Vahemere lennunduslepingu (2) (edaspidi „leping“) ning see jõustus 19. märtsil 2018.
                  
               
                     (2)
                  
                  
                     Lepingu artikliga 22 on asutatud lepinguosaliste esindajatest koosnev ühiskomitee (edaspidi „ühiskomitee“), mis vastutab lepingu haldamise eest ning tagab selle nõuetekohase rakendamise.
                  
               
                     (3)
                  
                  
                     Lepingu artikli 22 lõikes 6 on sätestatud, et ühiskomitee võtab vastu oma töökorra.
                  
               
                     (4)
                  
                  
                     Lepingu nõuetekohase rakendamise tagamiseks tuleks võtta vastu ühiskomitee töökord.
                  
               
                     (5)
                  
                  
                     On asjakohane määrata kindlaks liidu nimel ühiskomitee esimesel koosolekul võetav seisukoht, kuna ühiskomitee otsus, millega võetakse vastu selle töökord, on liidu suhtes õigusliku toimega. Liidu seisukoht ühiskomitees peaks põhinema käesolevale otsusele ühiskomitee otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Ühenduse ja selle liikmesriikide ning teiselt poolt Maroko Kuningriigi vahelise Euroopa – Vahemere lennunduslepingu artikli 22 alusel loodud ühiskomitee esimesel koosolekul seoses ühiskomitee töökorra vastuvõtmisega, põhineb ühiskomitee otsuse eelnõul (3).
            Väiksemaid muudatusi ühiskomitee otsuse eelnõus võivad liidu esindajad ühiskomitees teha ilma täiendava nõukogu otsuseta.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 25. jaanuar 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 22. jaanuari 2018. aasta otsus (EL) 2018/146 ühelt poolt Euroopa Ühenduse ja selle liikmesriikide ning teiselt poolt Maroko Kuningriigi vahelise Euroopa – Vahemere piirkonna lennunduslepingu liidu nimel sõlmimise kohta (ELT L 26, 31.1.2018, lk 4).
         
            (2)  Ühelt poolt Euroopa Ühenduse ja selle liikmesriikide ning teiselt poolt Maroko Kuningriigi vaheline Euroopa–Vahemere lennundusleping (ELT L 386, 29.12.2006, lk 57).
         
            (3)  Vt dokument ST 14010/20 veebilehel http://register.consilium.europa.eu.